En estar poco claras as clausulas d'o tractau, que charraba nomás que de quatre d'as dotze provincias (u Giustizieratos) d'o reino de Nápols, luego prencipioron as discrepancias entre franceses y aragoneses quan o mariscal francés Jacques de La Palice ocupó ixos atros territorios en nombre de Francia, que luego esdevenioron una autentica guerra, en a quala as tropas aragonesas mandadas por o castellán Gonzalo Fernández de Córdova redotoron a los franceses en as batallas de Ruvo, Seminara, Cerinyola y Garellano en os anyos 1502 y 1503. Dimpués d'istas redotas, Loís II cedió en chinero de 1504 a totalidat d'o reino de Nápols a Ferrando II, seguntes o tractau de León d'o Roine.